Խորհրդակցութիւններուն զուգահեռ Արամ Ա. Կաթողիկոս, Թաւատրոս Բ. Պատրիարք եւ Աֆրամ Բ. Պատրիարք միասնաբար մասնակցեցան Աթանէշի վանքի համալիրէն ներս նորակառոյց եկեղեցիի մը օծման հանդիսաւոր արարողութեան եւ անդրանիկ Ս. Պատարագին։ Օծման արարողութեան ներկայ գտնուեցաւ նաեւ Լիբանանի նախագահ Միշէլ Աուն, որ նոյն օրերուն ընդունեց Արամ Ա. Կաթողիկոսը, Թաւատրոս Բ. Պատրիարքը եւ Աֆրամ Բ. Պատրիարքը։